La pandemio de KOVIM-19 grave trafis la vundeblajn, dependajn de turismo ekonomiojn de Karibio. Laŭ kelkaj prognozoj la regiono bezonos longan tempon por restariĝi pro la perdo de vizitantoj. Malgraŭ pluaj klopodoj allogi turistojn por la komenciĝanta vintra sezono, la nombro de novaj KOVIM-infektiĝoj kaj mortoj en kelkaj insuloj plu kreskas kaj la situacio en la komerca sektoro estas karakterizata je granda malcerteco.
#000007
Aperas la tiel nomata “ora pasporto” — konata kiel Civitaneco per Investado (CPI) — kiu proponas al riĉaj vizitantoj la eblecon vojaĝi libere al 149 landoj. En la tempo kiam vizaj kaj kronvirusaj limigoj iĝas ĉiam pli rigoraj, dua civitaneco aspektas kiel rekomendinda opcio; asekurilo en tempo de malcerteco. Laŭ unu civitaneca peranto, komerco kreskas eksplode: petoj pri dua pasporto kreskis je 42% ekde la lasta jaro.
#000008